CELEX: 32018R1308
Language: bg
Date: 2018-09-28 00:00:00
Title: Регламент (ЕС) 2018/1308 на Съвета от 28 септември 2018 година за изменение на Регламент (ЕС) 2018/120 по отношение на някои възможности за риболов на лаврак

28.9.2018   
               
               
                  BG
               
               
                  Официален вестник на Европейския съюз
               
               
                  LI 244/1
               
            
         РЕГЛАМЕНТ (ЕС) 2018/1308 НА СЪВЕТА
         от 28 септември 2018 година
         за изменение на Регламент (ЕС) 2018/120 по отношение на някои възможности за риболов на лаврак
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     С Регламент (ЕС) 2018/120 на Съвета (1) се определят възможностите за риболов на определени рибни запаси и групи от рибни запаси за 2018 г., приложими във водите на Съюза, както и за корабите на Съюза в някои води извън Съюза.
                  
               
                     (2)
                  
                  
                     Международният съвет за изследване на морето (ICES) предстви актуализирано становище относно лаврака (Dicentrarchus labrax) в участъци 4b—c, 7а и 7d—h на ICES (централната и южната част на Северно море, Ирландско море, Ламанша, Бристълски залив и Келтско море) за 2018 г. Съгласно посоченото становище, за да съответства на максималния устойчив улов, общият улов от търговски и любителски риболов през 2018 г. следва да не надвишава 880 тона. В резултат от набора от мерки, гарантиращи възстановяването на запасите, се очаква биомасата да се увеличи през 2018 г. Съгласно това становище ICES също така посочи по-ниска смъртност от риболов при любителския риболов. Освен това ICES прогнозира и по-висок процент на оцеляване при прилагане на практиката „улавяне и освобождаване“ (смъртност от риболов 5 % при прилагането на тази практика спрямо предходна прогноза от 15 %). Поради това е целесъобразно при любителския риболов, който се извършва между октомври и декември 2018 г., да бъде разрешено задържането на една риба на рибар на ден. Това следва да се прилага и за участък 6а на ICES.
                  
               
                     (3)
                  
                  
                     Регламент (ЕС) 2018/120 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 9 от Регламент (ЕС) 2018/120 параграф 4 се заменя със следното:
            
               
                  „4.   При любителски риболов, включително от брега:
                  
                              а)
                           
                           
                              от 1 януари 2018 г. до 30 септември 2018 г. в участъци 4b, 4c и 7a—7k на ICES се разрешава риболов на лаврак само на принципа „улавяне и освобождаване“. През този период се забранява да се задържа на борда, да се премества, трансбордира или разтоварва лаврак, уловен в посочената зона;
                           
                        
                              б)
                           
                           
                              от 1 октомври до 31 декември 2018 г. в участъци 4b, 4c, 6а и 7a—7k на ICES може да се задържа не повече от един екземпляр лаврак на рибар на ден.“
                           
                        
            
         
         
            Член 2
            Настоящият регламент влиза в сила на третия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 септември 2018 година.
            
               
                  За Съвета
               
               
                  Председател
               
               M. SCHRAMBÖCK
            
         
         
            (1)  Регламент (ЕС) 2018/120 на Съвета от 23 януари 2018 г. за определяне за 2018 г. на възможностите за риболов на определени рибни запаси и групи от рибни запаси, приложими във водите на Съюза и за риболовните кораби на Съюза в някои води извън Съюза, и за изменение на Регламент (ЕС) 2017/127 (ОВ L 27, 31.1.2018 г., стр. 1).